51. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 73723 της 13 Αυγ./29 Οκτ. 1973 (ΦΕΚ Β' 1145) Περί εφαρμογής της υπ' αριθ. 111578/1972 αποφάσεως «περί προγράμματος σπουδών και εξετάσεων των φοιτητών της Ανωτάτης Γεωπονικής Σχολής Αθηνών». Έχοντες υπ' όψιν: 1)Την παρ. 5 της υπ' αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962. 2)Την υπ' αριθ. 115070/1972 απόφασιν «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Υφυπουργόν κλπ.» (ΦΕΚ 806 τεύχ. Β') και  3)Την πρότασιν της συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρία 4-71973), αποφασίζομεν : Η υπ' αριθ. 111578/1972 απόφασις ημών, δημοσιευθείσα εις το ΦΕΚ 1122 τεύχ. Β' της 23-12-1972, εφαρμόζεται ως ακολούθως : Από του Ακαδημαϊκού έτους 1973-74 εις τους φοιτητάς του Α' και Β' έτους σπουδών. Από του Ακαδημαϊκού έτους 1974-75 εις τους φοιτητάς του Γ' έτους σπουδών. Από του Ακαδημαϊκού έτους 1975-76 εις τους φοιτητάς του Δ' έτους σπουδών και από του Ακαδημαϊκού έτους 1976-77 εις τους φοιτητάς του Ε' έτους σπουδών. Καταργείται από της δημοσιεύσεως της παρούσης η υπ' αριθ. 39881/1973 ημετέρα απόφασις, δημοσιευθείσα εις το ΦΕΚ 602 τεύχ. Β' της 24-5-1973. Η παρούσα δημοσιευθήτω δια της Εφημερίδος της Κυβερνήσεως. 